b"\n_START_ARTICLE_\nGaleazzo Maria Sforza\n_START_PARAGRAPH_\nSi Galeazzo Maria Sforza (24 Enero 1444\xc2\xa0\xe2\x80\x93 namatay dahil sa asasinasyon noong 26 Disyembre 1476) ay naging Duke ng Milan mula 1466 hanggang sa kaniyang kamatayan. Naging tanyag siya dahil sa kaniyang pagiging mahalay, malupit, at mapaniil. Anak na lalaki siya ni Francesco Sforza, isang bantog na condottiero at kaanib ni Cosimo de' Medici na nagkamit ng Kadukehan ng Milan, at ni Bianca Maria Visconti. Nakasal siya na naging kasapi ng angkan ng mga Gonzaga; pagkaraan ng kamatayan ng kaniyang unang asawang si Dorotea Gonzaga, pinakasalan naman niya si Bona ng Savoy."